|  |
| --- |
| Notre-Dame'i tulekahju |
|  |
| Pariisi Notre-Dame'i katedraal 15. aprillil 2019 kell 19.50 |
|
| Riik | Prantsusmaa |
| Koht | Pariisi Jumalaema kirik |
| Koordinaadid | 48° 51′ 11″ N, 2° 20′ 59″ E |
| Kuupäev | 15.–16. aprill 2019 |
| Kellaaeg | algus: u 18.20–18.50 CESTlõpp: u 3.30 (16. aprill) |
| Kestus | umbes 9 tundi |
|
| Liik | tulekahju |
|
|
|
|
|
|
|
|
|
| Põhjus | teadmata |
|
| Hukkunuid | 0 |
| Vigastatuid | 2 politseinikku ja 1 tuletõrjuja |
|
|
|
|
|
|
|
|
|
|
|
|
|
|
|
|
| Kaart |
|  Meediafailid Wikimedia Commonsis |

**Notre-Dame'i tulekahju** oli 2019. aasta 15. aprillil kell 18.50 kohaliku aja järgi Prantsusmaal Pariisis Notre-Dame'i katedraalis puhkenud tulekahju, mille tagajärjel varises kokku kiriku katus ja haritorn. 

Katusel möllanud tuli ei pääsenud esialgu kivist võlvlae tõttu katedraali sisemusse. Haritorni kokkukukkumise tagajärjel langes osa võlvlaest siiski alla. Tule levikut hoogustas ebasoodne tuule suund kellatornide suunas. Mõlemad kellatornid jäid siiski terveks, aga kellasid hoidev puitkarkass ja puidust vahepõrandad said tugevaid kahjustusi. Interjöör, ülemised seinad, vitraažaknad ja mitmed katedraalis olnud kunstiväärtused said kergemaid kahjustusi. Kiriku orel ja kuulus ümmargune vitraažaken jäid imekombel puutumata. Prantsuse president Emmanuel Macron kinnitas, et katedraal taastatakse 5 aastaga, Pariisi suveolümpiamängude toimumise ajaks. 17. aprillil 2019 kell 18.50 helisesid kõigi Prantsusmaa katedraalide kirikukellad, tähistamaks kahe ööpäeva möödumist õnnetusest. Solidaarsuse märgiks helistati samal ajal 7 minutit ka kõiki Ühendkuningriigi kirikukelli.

Tulekahju puhkemine ja kulg
---------------------------

Tulekahju sai alguse kell 18.18. Kirikus oli vahetult enne seda kell 18.15 alanud missa. Samal päeval algas katoliku kirikus ülestõusmispühade eelne vaikne nädal. Kell 18.20 käivitus tulekahjualarm ning inimesed evakueeriti. Turvatöötajad põlengut esialgu ei avastanud, sest alarmi põhjust uurima läinud turvatöötaja saadeti eksituse tõttu valesse kohta. Alarm käivitus uuesti kell 18.43 ja siis märkasid turvatöötajad ka suitsu. Sündmuspaigal viibinute sõnul suleti ootamatult katedraali uksed ja katuselt hakkas tulema valget suitsu. Varsti märgati haritorni juures ka leeke. 

### Hädaabiteenistuste reageering

Pariisi päästeteenistus saabus kiriku juurde kümne minutiga. Politsei evakueeris inimesed Île de la Cité saarelt, kus Notre Dame asub, ning saarele pääs suleti. Pealtvaatajad kogunesid põlengut ja selle kustutamist vaatama Seine'i jõe kallastele. Tund pärast põlengu avastamist oli katedraali katus ja haritorn leekides.

Päästjad asusid tulekahju kustutama hoones seestpoolt ning päästetöödel kasutati ka droone, millega vaadeldi põlevat katust ja tuletõrjepaate, mis pumpasid päästjatele Seine'i jõest kustutusvett. Kell 19.50 varises kokku haritorn, millest tekkinud õhuvool lõi kõik kiriku uksed kinni. Haritorni varingu järel kutsuti päästjad pööningult tagasi. Vahetult enne haritorni varingut avastasid päästjad, et leegid olid levinud ka põhjapoolsesse kellatorni. Kellatornis oli kaheksa suurt kella ning kardeti, et nende allakukkumise korral variseb kellatorn kokku ja põhjustab ülejäänu katedraali kokkuvarisemise. Kell 20.30 loobusid päästjad katuse kustutamisest ning keskendusid kellatorni levinud tulekahju kustutamisele ja kellatornide kaitsmisele. 

Suuremad leegid kustutati kella 23.30 paiku (CEST). Tulekahju kuulutati kustutatuks kell 3.30 hommikul. Põlengu kustutamisel osales üle 400 päästja kogu Pariisist. Pariisi politsei teatas, et keegi põlengus surma ei saanud, kuid üks päästja ja kaks politseinikku said kergelt vigastada.

### Kahjustused

Tules hävisid haritorn ja suur osa tammepuidust katusekonstruktsioone. Katus oli kaetud umbes 210 tonni seatinaga, mis tulekahju ajal sulas, tekitades toksilisi gaase. Ümberkaudsetel elanikel soovitati järgnevatel päevadel olla ettevaatlik, võimalusel viibida kodust eemal.

Põlengu ajal kardeti, et varisev katus võib kiriku võlvlage vigastada. Võlvide täieliku varingu korral oleksid hoone kahjustused olnud palju suuremad. Sisse langes ainult osa võlvlaest, tõenäoliselt haritorni kokkukukkumise tagajärjel. Tulekahjus hävis haritorn ja umbes kaks kolmandikku katusest. Mõlemad kellatornid jäid terveks, aga kellasid hoidev puitkarkass ja vahepõrandad said tugevaid kahjustusi. Renoveerimistööde tõttu viidi mõni päev enne põlengut restaureerimisele haritorni ümbritsenud 12 apostli ja nelja evangelisti vasest kujud, mistõttu need pääsesid hävimisest. Siseministeeriumi teatel õnnestus päästa vähemalt 30 protsenti suure kunstiväärtusega esemetest.

Uurimine
--------

Mõni tund pärast tulekahju algust algatasid pädevad organid juurdluse põlengu põhjuste väljaselgitamiseks. Tulekahju põhjused on ebaselged, asja käsitletakse tahtmatult põhjustatud õnnetusena.

Reaktsioonid
------------

Pariisi linnapea Anne Hidalgo on juhtunut kirjeldanud kohutavana.

### Rahvusvahelised reaktsioonid

Paljud riigid ja organisatsioonid ning nende juhid avaldasid Prantsusmaale tulekahju pärast kaastunnet, teiste hulgas Saksamaa kantsler Angela Merkel, Ameerika Ühendriikide president Donald Trump ja tema abikaasa Melania Trump, Suurbritannia peaminister Theresa May, Kanada peaminister Justin Trudeau, Norra peaminister Erna Solberg, Hispaania peaminister Pedro Sánchez, Itaalia peaminister Giuseppe Conte, Belgia peaminister Charles Michel, Austria kantsler Sebastian Kurz, Hiina Rahvavabariigi president Xi Jinping, Portugali president Marcelo Rebelo de Sousa, Egiptuse president ‘Abd al-Fattāḩ Khalīl as-Sīsī, Bahreini kuningas Ḩamad ibn ‘Īsá Āl Khalīfah, Maroko kuningas Mohammed VI, Austraalia peaminister Scott Morrison, Hollandi peaminister Mark Rutte, Iisraeli president Reuven Rivlin, Soome president Sauli Niinistö, Eesti peaminister Jüri Ratas, Euroopa Ülemkogu eesistuja Donald Tusk, Euroopa Komisjoni president Jean-Claude Juncker, ÜRO peasekretär António Guterres, Vatikan ja paavst Franciscus.

Korjandus katedraali taastamiseks
---------------------------------

Tulekahju toimumise ööl teatas president Emmanuel Macron, et katedraal ehitatakse uuesti üles ning taastamistööde rahastamiseks luuakse rahvusvaheline korjandus.

### Prantsusmaa ettevõtted

Notre-Dame põleb
Põlengule järgnenud päeval teatas Prantsuse ettevõtja ja miljardär François-Henri Pinault, et annetab oma perekonnale kuuluva investeerimisfirma Groupe Artémis varast 110 miljonit eurot Notre-Dame'i taastamiseks. Varsti teatas ka LVMH omanik ja miljardär Bernard Arnault, et tema ja ta perekond toetavad taastamistöid täiendava 200 miljoni euroga. Prantsuse energiaettevõtte Totali tegevjuht Patrick Pouyanne ütles Reutersile, et ettevõte annetab taastamistöödeks 110 miljonit eurot. Tehnikafirma Capgemini lubas annetada täiendavad 1 miljon eurot. L'Oreal teatas, et toetavad taastamistöid 200 miljoni euroga. Fimalac toetab taastamistöid 10 miljoni euroga, Bouygues Telecom 10 miljoni euroga, JCDecaux 20 miljoni euroga, Societe Generale 10 miljoni euroga. Crédit Agricole otsustas toetada Notre-Dame taastamistöid 5 miljoni euroga. Groupe Casino teatas 16. aprillil, et firma osaleb taastamistööde finantseerimises. BPCE teatas 16. aprillil, et toetab Notre-Dame'i taastamistöid 10 miljoni euroga. BNP Paribas toetab taastamistöid 20 miljoni euroga ja AXA 10 miljoni euroga. Prantsuse videomängude tootja Ubisoft toetab taastamistöid 500 000 euroga; lisaks pakuti taastajatele tehnilist nõu, kuivõrd Ubisofti videomängu "Assassin's Creed Unity", mille tegevustik leiab aset Prantsuse revolutsiooni ajal, jaoks uuriti Notre Dame'i ehitust ligi 5000 töötunni ulatuses.

Lennufirma Air France teatas, et pakub tasuta lende ekspertidele, kes tuuakse Notre-Dame'i renoveerima.

### Prantsusmaa linnad, piirkonnad, regioonid

Taastamistöödeks lubasid raha eraldada ka Prantsusmaa Île-de-France'i piirkond (10 miljonit eurot) ja Pariisi linnavalitsus (50 miljonit eurot). Auvergne-Rhône-Alpes'i piirkond lubab eraldada taastamistöödeks 2 miljonit eurot. Occitanie piirkond lubab eraldada 1,5 miljonit eurot taastamistöödeks. Alpes-Maritimesi departemang ja Toulouse Métropole lubavad mõlemad eraldada 1 miljon eurot katedraali taastamistöödeks.

### Rahvusvahelised annetajad

Tuli kogub jõudu
Põlengujärgne Notre-Dame 16. aprillil 2019Põlengueelne Notre-Dame (15. detsember 2017)
Ungari linna Szegedi esindaja teatas, et linn annetab Notre-Dame'i taastamistöödeks 10 000 eurot, viidates 1879. aastal Pariisi linnavalitsuselt saadud finantsabile, mis anti Szegedi tabanud üleujutuse põhjustatud kahjude likvideerimiseks. Apple'i tegevjuht Tim Cook teatas 16. aprillil, et firma osaleb taastamistööde finantseerimises. Henry Kravis ja Mariee-Josée Kravis annetasid 8,8 miljonit eurot Notre-Dame'i taastamistöödeks. Euroopa Keskpank toetab taastamistöid 9 miljoni euroga. Firma UiPath on lubanud taastamistöödeks annetada 1 miljon eurot. Notre Dame'i ülikool annetab taastamistöödeks 100 000 dollarit. Rateli (50 000 €) ja Safra (10 000 000 €) perekonnad annetavad katedraali taastamiseks kokku 10 050 000 eurot. Walt Disney Company toetab katedraali ülesehitamist 4,42 miljoni euroga.

### Ülevaade

| Teataja/annetaja | Asutus/koht | Päritolu | Summa eurodes |
| --- | --- | --- | --- |
| Bernard Arnault | LVMH | Prantsusmaa | 200 000 000 |
| Bettencourti perekond | L'Oréal | Prantsusmaa | 200 000 000 |
| François-Henri Pinault | Groupe Artémis | Prantsusmaa | 110 000 000 |
| Patrick Pouyanne | Total | Prantsusmaa | 100 000 000 |
| - | Pariisi linn | Prantsusmaa | 50 000 000 |
| - | Fondation de France | Prantsusmaa | 21 000 000 |
| - | JCDecaux | Prantsusmaa | 20 000 000 |
| - | BNP Paribas | Prantsusmaa | 20 000 000 |
| - | AXA | Prantsusmaa | 10 000 000 |
| - | Societe Generale | Prantsusmaa | 10 000 000 |
| - | Île-de-France'i piirkond | Prantsusmaa | 10 000 000 |
| Marc Ladreit de Lacharriere | Fimalac | Prantsusmaa | 10 000 000 |
| Martin ja Oliver Bouygues | Bouygues Telecom | Prantsusmaa | 10 000 000 |
| - | BPCE | Prantsusmaa | 10 000 000 |
| Safra perekond | - | Ameerika Ühendriigid, Brasiilia ja Iisrael | 10 000 000 |
| - | Euroopa Keskpank | Euroopa Liit | 9 000 000 |
| Henry Kravis ja Mariee-Josée Kravis | - | Ameerika Ühendriigid | 8 860 827 |
| - | Fondation du patrimoine | Prantsusmaa | 7 000 000 |
| - | Crédit Agricole | Prantsusmaa | 5 000 000 |
| - | Walt Disney Company | Ameerika Ühendriigid | 4 420 000 |
| - | Auvergne-Rhône-Alpes'i piirkond | Prantsusmaa | 2 000 000 |
| - | Occitanie piirkond | Prantsusmaa | 1 500 000 |
| - | Centre des monuments nationaux | Prantsusmaa | 1 200 000 |
| - | Capgemini | Prantsusmaa | 1 000 000 |
| - | Alpes-Maritimesi departemang | Prantsusmaa | 1 000 000 |
| - | Toulouse Métropole | Prantsusmaa | 1 000 000 |
| - | UiPath | Ameerika Ühendriigid ja Rumeenia | 1 000 000 |
| - | Ubisoft | Prantsusmaa | 500 000 |
| - | Notre Dame'i ülikool | Ameerika Ühendriigid | 88 479 |
| Rateli perekond | - | Prantsusmaa ja Suurbritannia | 50 000 |
| - | French Heritage Center | Ameerika Ühendriigid | ~ 35 000 |
| - | Szegedi linn Ungaris | Ungari | 10 000 |
| - | Apple Inc. | Ameerika Ühendriigid | teadmata |
| Kokku | 834 664 306 |

Viited
------

1. 1 2 3 4  "Day after devastating Notre Dame Cathedral fire, millions in donations pour in". *USA Today*. Vaadatud 16. aprillil 2019.
2. ↑
3. ↑  "Notre-Dame cathedral: Firefighters tackle blaze in Paris" (inglise). BBC News. 15. aprill 2019. Vaadatud 15. aprillil 2019, 22:23.
4. ↑
5. ↑
6. ↑
7. ↑
8. 1 2 3  Charles Bremner; Adam Sage (17. aprill 2019). "Notre Dame fire: Backlash grows over tycoons' million | Yellow-vest anger at generosity of Macron's "rich friends"" (inglise). Pariis: The Times. Vaadatud 17. aprillil 2019, 15.30.
9. ↑  Cara Bentley (18. aprill 2019). "Cathedral bells to ring across UK in tribute to Notre Dame". *premier.org.uk* (inglise). Vaadatud 19.04.2019.
10. 1 2  "Notre-Dame came far closer to collapsing than people knew. This is how it was saved". *The New York Times*. Vaadatud 20. detsembril 2020.
11. ↑  "Timeline of Notre Dame alarms emerges". *CNN*. Vaadatud 16. aprillil 2019.
12. ↑  "Why the Notre Dame fire was so hard to put out". *CNN*. Vaadatud 20. detsembril 2020.
13. ↑  Lauren Collins. On the Roof of Notre-Dame, Before It Burned The New Yorker, 15. aprill 2019 (vaadatud 18.04.2019)
14. ↑  "Mida teame Jumalaema kiriku põlengust?". *Postimees*. Vaadatud 16. aprillil 2019.
15. ↑  Reuters. "Gutted but 'valiant', Notre-Dame still stands".
16. ↑
17. ↑
18. ↑
19. ↑  Theresa May. "My thoughts are with the people of France tonight and with the emergency services who are fighting the terrible blaze at Notre-Dame cathedral".
20. ↑  Justin Trudeau. "Absolutely heartbreaking to see the Notre-Dame Cathedral in flames. Canadians are thinking of our friends in France as you fight this devastating fire".
21. ↑  "Heartbraking to see Notre Dame in flames in my favourite city Paris. Hope as much as possible can be saved. #notredame".
22. 1 2 3 4  "LIVE: Paris firefighters fear it may be impossible to save Notre-Dame from blaze".
23. ↑  "Arhiivikoopia". Originaali arhiivikoopia seisuga 16. aprill 2019. Vaadatud 16. aprillil 2019.`{{netiviide}}`: CS1 hooldus: arhiivikoopia kasutusel pealkirjana (link)
24. ↑
25. ↑
26. ↑  "Arhiivikoopia". Originaali arhiivikoopia seisuga 16. aprill 2019. Vaadatud 16. aprillil 2019.`{{netiviide}}`: CS1 hooldus: arhiivikoopia kasutusel pealkirjana (link)
27. ↑  "Arhiivikoopia". Originaali arhiivikoopia seisuga 16. aprill 2019. Vaadatud 16. aprillil 2019.`{{netiviide}}`: CS1 hooldus: arhiivikoopia kasutusel pealkirjana (link)
28. ↑
29. ↑
30. ↑  Jüri Ratas. "All my strength to @Paris tonight and everybody fighting at Notre-Dame cathedral".
31. ↑  Donald Tusk (15. aprill 2019). "Notre-Dame de Paris est Notre-Dame de toute l'Europe. We are all with Paris today". Vaadatud 22:26. `{{netiviide}}`: kontrolli kuupäeva väärtust: `|vaadatud=` (juhend)
32. ↑  "Juncker: Jumalaema Pariisis kuulub kogu inimkonnale, milline õudus".
33. ↑
34. ↑  "Notre Dame fire: Live updates".
35. ↑
36. ↑
37. 1 2 3 4  CNN. "Fire at Notre Dame Cathedral".
38. ↑  Sky News. "LIVE: €400m raised as workers to be interviewed over Notre-Dame fire".
39. 1 2 3  euronews. ""I had to do something," says €100m Notre Dame donor Francois-Henri Pinault".
40. ↑  "La Fondation du Crédit Agricole – Pays de France se mobilise afin de participer à la collecte de moyens en vue de la reconstruction de la Cathédrale Notre-Dame de Paris".
41. ↑  "Factbox: Donors pledge over 700 million euros to rebuild Notre-Dame cathedral".
42. ↑  "Le secteur privé promet près de 700 millions d'euros pour reconstruire Notre-Dame". Originaali arhiivikoopia seisuga 16. aprill 2019.
43. ↑  "BNP Paribas s'engage à hauteur de 20 millions d'euros pour la réédification de Notre Dame de Paris".
44. ↑  "AXA s'associe à l'élan de solidarité après l'incendie de Notre-Dame de Paris".
45. ↑  "Ubisoft Pledges More Than $500,000 To The Notre-Dame Cathedral Restoration Effort".
46. ↑  Ben Gilbert (18. aprill 2019). "As France rebuilds Notre-Dame Cathedral, the French studio behind 'Assassin's Creed' is offering up its 'over 5,000 hours' of research on the 800-year-old monument". *Business Insider* (inglise keeles). Vaadatud 9. septembril 2021.`{{netiviide}}`: CS1 hooldus: tundmatu keel (link)
47. ↑  "Pariisi Jumalaema kiriku renoveerimiseks on lubatud juba 700 miljonit eurot".
48. ↑  "En Occitanie, les collectivités se mobilisent pour la reconstruction de Notre-Dame-de-Paris".
49. ↑  "Incendie de Notre-Dame de Paris: près d'un milliard d'euros de dons déjà promis".
50. ↑  France24. "Live: France mourns, contemplates extent of damage to iconic Notre-Dame". *France24* (inglise keeles). Vaadatud 16. aprillil 2019.`{{netiviide}}`: CS1 hooldus: tundmatu keel (link)
51. ↑  The Independent. "Notre Dame fire - live updates: Paris cathedral could take decades to be rebuilt after 'tragedy with a European dimension'".
52. ↑  "KKR: Statement on Notre-Dame de Paris".
53. ↑  "UiPath to donate EUR 1 million for Notre Dame reconstruction".
54. ↑  "Notre Dame fire: University of Notre Dame donating $100,000 to repair Paris cathedral".
55. ↑  "SRO contributes €50,000 towards Notre-Dame restoration".
56. ↑  "Plus de 800 millions d'euros de dons pour la reconstruction de Notre-Dame".
57. ↑  "EN DIRECT - Notre-Dame de Paris : une cérémonie d'hommage aura lieu jeudi devant l'Hôtel de Ville".

Välislingid
-----------

* Notre-Dame'i katedraali koduleht
* Tulekahjuga seotud uudised BBC-s (inglise keeles)
* Põlengujärgne vaade kirikule droonilt (ABC News)
* The hot, dangerous physics of fighting the Notre Dame fire Wired, 17.04.2019 (vaadatud 18.04.2019)